Om opleidingsgeleenthede te bied aan mense wat graag loopbane wil volg in die bewaring van ons natuurerfenis.
Elke student se welstand en prestasie doelwitte is vir ons belangrik en ons is altyd bereid om die ekstra myl te loop om te verseker dat ons studente hulle vooropgestelde doelwitte wel bereik. Studente word toegerus met die nodige praktiese ervaring en teoretiese kennis om met selfvertroue 'n wildplaas bestuursposisie vol te staan.
GAMEWAYS OPLEIDINGS FASILITEITE
Gameways bied ook aan ons studente 'n 2000 ha plaas waarop verskeie praktiese aktiwiteite uitgevoer word. Natuurliefhebbers kan hulself voorberei om elke oggend in die skoonheid van die natuur te begin. Hulle kan verseker wees dat hulle nie op enige indrukwekkende natuur verskynsels gaan uit mis nie.
Aanwysings vanaf Pretoria: Ry Noord met die N1 na Pietersburg (Polokwane). Hou Links by die Kranskop tolhek na Nylstroom (Modimolle). By die T-aansluiting bo op die brug, draai Links na Nylstroom. Ry reguit deur Nylstroom na Vaalwater. By Vaalwater moet u verkieslik brandstof volmaak. Ry reguit deur Vaalwater na Ellisras. (Moet nie REGS draai in Vaalwater en die "nuwe" Ellisras pad gebruik nie.) Op 'n stadium daal die pad af in 'n kloof met skerp draaie, kyk vir die bord wat lees "Kuipersbult". Draai Links op die Kuipersbult pad na Medupi Krag Stasie. By die Medupi kragstasie T-aansluiting draai Links na Steenbokpan. Steenbokpan is baie klein. (Wees versigtig om nie verby Steenbokpan kruising te ry nie. Dit is net 'n winkel.) Kyk vir die GameWays naambord op die hoek en draai Regs. Ry vir ongeveer 700 meter. Tot nog 'n GameWays bord aan Linkerkant. Draai Links op grondpaadjie. Volg die grondpad vir 7.5Km tot die pad doodloop teen die GameWays hekke. Gebruik die hek aan die Regterkant en volg die pad vir 1.2Km tot by die GameWays Lodge.